CONSILIUL LOCAL AL  MUNICIPIULUI CRAIOVA

HOTĂRÂREA NR. 57
         Consiliul Local al Municipiului Craiova, întrunit în şedinţa ordinară din data de 31.07.2008.

Având în vedere raportul nr.96055/2008 întocmit de Direcţia Patrimoniu prin care se propune darea în administrarea Regiei Autonome de Transport Craiova, a unui bun ce aparţine domeniului privat al municipiului Craiova şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;
În temeiul art.36 alin.2 lit. c, art.45 alin. 3 şi art.123 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă darea în administrarea Regiei Autonome de Transport Craiova a bunului ce aparţine domeniului privat al municipiului Craiova, identificat conform anexei care face parte integrantă din prezenta hotărâre.

Art.2. Serviciul Administraţie Publică Locală, Direcţia Economico – Financiară, Direcţia Patrimoniu şi Regia Autonomă de Transport Craiova vor aduce la îndeplinire prevederile prezentei hotărâri.

